“นายก” สั่งคัด “สูงอายุ-ป่วยเรื้อรัง-เด็กเล็ก” รักษาโควิดทันที ลดเสียชีวิต
“นายก” สั่งคัดกลุ่ม 608 “ผู้สูงอายุ-ป่วยเรื้อรัง-เด็กเล็ก” ส่งตัวเข้ารักษา “โควิด-19” ในสถานพยาบาลทันที ไม่ต้องรอรักษาตามอาการ  ลดการสูญเสีย
“นายก” สั่งคัดกลุ่มสูงอายุ-ป่วยเรื้อรัง-เด็กเล็ก ส่งตัวเข้ารักษา “โควิด-19” ในสถานพยาบาลทันที ไม่ต้องรอรักษาตามอาการ  ลดการสูญเสีย
1 เม.ย. 2565

น.ส.รัชดา ธนาดิเรก รองโฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้สั่งการให้ฝ่ายปฏิบัติการที่เกี่ยวข้องทั้งหมดปรับระบบการคัดแยกผู้ป่วยโควิด-19 หากพบว่า เป็นกลุ่ม 608 กล่าวคือ  ผู้สูงอายุเกินหกสิบปี ผู้ป่วยโรคเรื้อรัง และเด็กเล็ก  ให้ดำเนินการประสานเพื่อส่งตัวไปรับการรักษาที่สถานพยาบาลโดยพลัน ไม่ต้องรอรักษาตามอาการ เพื่อลดการสูญเสีย
ขณะนี้ทางศูนย์บริหารสถานการณ์โควิด-19 (ศบค.) กระทรวงสาธารณสุข และ สำนักงานหลักประกันสุขภาพแห่งชาติ (สปสช.)สปสช. อยู่ระหว่างการดำเนินการเพื่อปรับเข้าสู่การคัดแยกตามข้อสั่งการนายกรัฐมนตรี
ทั้งนี้ สืบเนื่องจากในช่วงเวลาที่ผ่านมา จำนวนผู้ป่วยโควิด-19และเสียชีวิต โดยมากเป็นผู้ป่วยกลุ่ม 608 อย่างตัวเลขวันนี้ ผู้เสียชีวิต 92 ราย เป็นผู้สูงอายุเกิน 60 ปี ผู้ป่วยโรคเรื้อรัง และเด็กเล็ก รวม 86 ราย คิดเป็น 93%